|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |

# BILAG NR. 12

# Oppdragsgivers standardkrav og vilkår for avtalen

Navn på anskaffelse: Smarte vegger

Dato:18.3.2021

Journalnummer 2021/786

*I dette bilaget beskriver Oppdragsgivers standardkrav og vilkår i kap.12.1 til 12.4. Disse vil inngå som en del av avtalen. I tillegg oppgis relevante informasjon for byggeprosjekter i Statsbygg generelt og i Prosjekt nytt regjeringskvartal spesielt i kap.12.5.*

## 12.1 Ytre miljø

**Tropisk tømmer og tømmer fra fredet skog**

Oppdragsgiver skal ikke ha tropisk tømmer eller tømmer fra fredet skog i sine bygg eller på sine byggeplasser. Dersom det leveres varer inneholdende tropisk tømmer eller tømmer fra fredet skog, er dette å anse som en mangel som oppdragsgiver kan kreve rettet, uavhengig av kostnadene ved slik retting. Partneren blir videre ansvarlig for det tap oppdragsgiveren lider som følge av mangelen. Partneren har bevisbyrden for at de varer som leveres ikke er mangelfulle iht. denne bestemmelse.

**Varens innhold av farlige stoffer**

Dersom varen inneholder farlige stoffer, dvs stoffer som kan medføre helsefare for dem som bruker varen, fare for brann eller eksplosjon eller fare for ytre miljø, skal partneren levere HMS-datablad for varen.

I varer skal det unngås bruk av kjemikalier og produkter som inneholder mer enn 0,1 vektprosent av stoffer som står på

1. myndighetenes prioritetsliste for kjemikalier der utslippene skal reduseres vesentlig innen 2020 (“**Prioritetslisten**” –  se <https://www.miljostatus.no/prioritetslisten> eller
2. REACH’ Kandidatliste (“**Kandidatlisten**” –  se [http://www.miljodirektoratet.no/no/Tjenester-og-verktoy/Database/Kjemikalier/Kandidatlista-i-REACH/.](http://www.miljodirektoratet.no/no/Tjenester-og-verktoy/Database/Kjemikalier/Kandidatlista-i-REACH/)

Bruk av ovennevnte kjemikalier og produkter forutsetter derfor oppdragsgivers godkjennelse.

Dersom partneren er av den oppfatning at bruk av kjemikalier og produkter som nevnt ovenfor ikke kan unngås, skal partneren i god tid før bruk er aktuelt, redegjøre for type og mengde kjemikalie, produkt og stoff det gjelder, samt årsaken til at bruken er nødvendig, herunder muligheten for bruk av substitutt. Oppdragsgiveren kan, etter en nærmere vurdering, godkjenne bruk av den aktuelle kjemikalien eller produktet.

Partneren skal føre oversikt over eventuell godkjent bruk av kjemikalier og produkter nevnt i første ledd og skal kvartalsvis rapportere bruken til oppdragsgiveren. Første rapport skal sendes 14 dager etter kontraktsinngåelse.

Oppdragsgiveren kan kreve dagmulkt dersom ovennevnte plikter misligholdes og forholdet ikke blir rettet innen en rimelig frist gitt ved skriftlig varsel fra oppdragsgiveren. Mulkten løper fra fristens utløp til forholdets opphør. Mulkten per hverdag skal utgjøre én promille av kontraktssummen, men ikke mindre enn NOK 1.500. Mulkten skal betales i tillegg til eventuell dagmulkt for forsinkelse.

Unnlatelse av å rette forholdet innen fristens utløp anses som vesentlig mislighold og kan påberopes av oppdragsgiveren som grunnlag for heving i en periode på 1 måned etter fristens utløp.

For mislighold av ovennevnte plikter der misligholdet ikke kan rettes, påløper en bot på NOK 10.000 per mislighold.

**Pliktig medlemskap i returordning for emballasje**

En norsk partner (merverdiavgiftsregistrert i Norge) skal senest ved kontraktsinngåelsen fremlegge dokumentasjon (medlemsbevis fra Grønt Punkt Norge AS eller tilsvarende ordning) for at han er medlem i en miljømessig forsvarlig returordning for sluttbehandling av emballasje eller oppfyller forpliktelsen gjennom tilsvarende egen returordning. Dersom partneren er av den oppfatning at han ikke kommer til å benytte emballasje, skal han senest ved kontraktsinngåelsen sende en skriftlig erklæring til oppdragsgiver om dette.

Ovennevnte krav gjelder kun dersom kontrakten overstiger kr 100 000 eks mva.

## 12.2 Reklame, kontakt med media og innsynsrett

**Reklame**

Dersom partner eller dennes underleverandører/kontraktsmedhjelpere for reklameformål eller på annen måte ønsker å gi offentligheten informasjon om oppdraget, utover å oppgi oppdraget som generell referanse, skal dette forelegges og godkjennes av oppdragsgiver på forhånd.

Det er ikke tillatt å drive reklame eller PR for eget firma på byggeplass eller på byggeplasskilt.

**Kontakt med media**

All kontakt med media skal håndteres av oppdragsgiver.

## Innsynsrett

Oppdragsgiver, eller den som er bemyndiget av oppdragsgiver, skal ha rett til innsyn i partnerens kvalitetssystem ogde deler av styringssystemet (f.eks. for økonomi, ytre miljø, SHA) og regnskap, som kan ha betydning for partners oppfyllelse av kontrakten.

Innsynsretten omfatter revisjon ved intervjuer, inspeksjon, kontroll og dokumentgjennomgåelse. Partner skal vederlagsfritt yte rimelig assistanse ved slikt innsyn. Innsynsretten er begrenset til tre år etter at siste betaling har funnet sted.

Partneren skal sikre at oppdragsgiver har tilsvarende innsynsrett hos partnerens direkte og indirekte underleverandører, underrådgivere og eventuelle kontraktsmedhjelpere, med mindre leveransen har en klart underordnet betydning for partnerens evne til å oppfylle sine forpliktelser overfor oppdragsgiver.

## 12.3 Mislighold av kontraktsforpliktelse

Brudd på pliktene i denne kontrakten vil kunne bli nedtegnet og få betydning i senere konkurranser, enten i kvalifikasjons- eller tildelingsomgangen.

## 12.4 Styringssystem / kvalitetssikringssytem / miljøstyringssystem

## Kvalitetssikring

Partneren skal ha og følge et styringssystem som oppfyller kravene i følgende kapitler i NS\_EN-ISO 9001:2015, kapitlene:

4.4. Ledelsessystemet for kvalitet og systemets prosesser

5.1. Lederskap og forpliktelse

7 Støtte

9.1. Overvåking, måling, analyse, evaluering

9.2. Interne revisjoner.

Partneren skal også utarbeide en kvalitetsplan, i henhold til instrukser fra oppdragsgiveren, som oppfyller kravene i NS-EN-ISO 10005:2005. Hvis ikke annet er avtalt, skal kvalitetsplanen foreligge senest 30 dager etter kontraktsinngåelse.

Partneren skal kunne dokumentere at han utfører revisjoner av sitt arbeid opp mot kravene i styringssystemet og kvalitetsplanen. Hvis ikke annet avtales, skal revisjoner skje minimum en gang per år. Oppdragsgiver skal kunne delta på systemrevisjoner.

### 12.5 Prosjekt nytt regjeringskvartal

Beskrivelse av grensesnitt mot programvare:

Prosjekt nytt regjeringskvartal er, i likhet med de fleste av dagens prosjekter i Statsbygg regi, prosjektert i BIM for produksjon og FDV. Dette betyr at partneren skal utvikle løsningen på en digital plattform som kan understøtte denne prosjekteringsmetodikken.

Løsningen som skal generes ifm. utviklingen skal kunne fungere på en teknisk plattform som gjennom IFC, Rvt, eller annet proprietært format gjør at detaljprosjektering kan gjennomføres ved bruk av tradisjonelle prosjekteringsverktøy for bransjen og i siste ende være kompatibelt med Autodesk Revit. Den komplette systemløsningen for prosjektering må være fleksibel for tilpasninger til denne programvaren og ikke begrense mulighetene til utveksling av prosjektert grunnlag mot produksjon.  Det forutsettes at alle leverandører er i stand til å utveksle modellunderlag i tråd med Tverrfaglig BIM manual for prosjektet. Dette innebærer jevnlig eksport til IFC og proprietære filformater. Som en del av oppdragsgivers validering av prosjektet vil man ved aktuelle milepæler benytte seg av BIM modeller for å vurdere løsningens modenhet, sett opp mot funksjonalitet og kvalitet.

Beskrivelse av bygningstekniske dimensjoner og krav:

Løsningen bør være fleksibel slik at den kan benyttes i bygninger med varierende etasjehøyder, ulike dørmiljø og ulike dimensjoner for tekniske rør, føringsveier og integrerte koblingsbokser for elektro og IKT.

For en eventuell bruk i det nye regjeringskvartalet vil følgende «rammer» være gjeldende:

* Betongdekke over og under
* Etasjehøyder: avstand mellom dekkene er mellom 2.7 meter og 5,5 meter.
* Personheis med målene 1.4x2.1 meter og himlingshøyde 2.2 meter.